CELEX: 62017CA0452
Language: da
Date: 2018-11-21 00:00:00
Title: Sag C-452/17: Domstolens dom (Fjerde Afdeling) af 21. november 2018 — Zako SPRL mod Sanidel SA (anmodning om præjudiciel afgørelse fra Tribunal de commerce de Liège — Belgien) (Præjudiciel forelæggelse — selvstændige handelsagenter — direktiv 86/653/EØF — artikel 1, stk. 2 — begrebet »handelsagent« — selvstændig mellemmand, som udøver sine aktiviteter fra agenturgiverens virksomhed — varetagelse af andre opgaver end dem, der er knyttet til formidling af salg eller køb af varer for agenturgiveren)

21.1.2019   
            
            
               DA
            
            
               Den Europæiske Unions Tidende
            
            
               C 25/9
            
         
      Domstolens dom (Fjerde Afdeling) af 21. november 2018 — Zako SPRL mod Sanidel SA (anmodning om præjudiciel afgørelse fra Tribunal de commerce de Liège — Belgien)
      (Sag C-452/17) (1)
      
      ((Præjudiciel forelæggelse - selvstændige handelsagenter - direktiv 86/653/EØF - artikel 1, stk. 2 - begrebet »handelsagent« - selvstændig mellemmand, som udøver sine aktiviteter fra agenturgiverens virksomhed - varetagelse af andre opgaver end dem, der er knyttet til formidling af salg eller køb af varer for agenturgiveren))
      (2019/C 25/10)
      Processprog: fransk
      
         Den forelæggende ret
      
      Tribunal de commerce de Liège
      
         Parter i hovedsagen
      
      
         Sagsøger: Zako SPRL
      
         Sagsøgt: Sanidel SA
      
         Konklusion
      
      
                  1)
               
               
                  Artikel 1, stk. 2, i Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter skal fortolkes således, at den omstændighed, at en person, der vedvarende er antaget til at formidle salg eller køb af varer for en anden person eller til at formidle og afslutte sådanne forretninger i denne anden persons navn og for dennes regning, udøver sin virksomhed fra sidstnævntes forretningssted, ikke er til hinder for, at personen kan anses for en »handelsagent« i nævnte bestemmelses forstand, forudsat at denne omstændighed ikke forhindrer personen i at udøve sin virksomhed selvstændigt, hvilket det tilkommer den forelæggende ret at efterprøve.
               
            
                  2)
               
               
                  Artikel 1, stk. 2, i direktiv 86/653 skal fortolkes således, at den omstændighed, at en person ikke blot udøver virksomhed bestående i at formidle salg eller køb af varer for en anden person eller i at formidle og afslutte sådanne forretninger i denne anden persons navn og for dennes regning, men ligeledes for denne anden person udøver virksomhed af anden art, uden at den sidstnævnte virksomhed er sekundær i forhold til den førstnævnte, ikke er til hinder for, at personen kan anses for en »handelsagent« i nævnte bestemmelses forstand, forudsat at denne omstændighed ikke forhindrer den pågældende i at udøve den førstnævnte virksomhed selvstændigt, hvilket det tilkommer den forelæggende ret at efterprøve.
               
            
         (1)  EUT C 347 af 16.10.2017.